《晓发毕阳至新屯》
清代·国梁

鼍洞猿窝别未遑，寻云西去独回翔。羁禽飞尽岩花静，野鹿衔余涧草香。

十日人偏三度过，千峰雨促一舆忙。居民错认归来客，争道天中好泛觞。

作者简介：清满洲正黄旗人，哈达纳喇氏，字隆吉，一字丹中，号笠民。本名纳国栋。乾隆二年进士，授吏部主事，历官贵州粮驿道。工诗，善写性情。有《澄悦堂集》。